cyanic-selkie/wikianc huggingface dataset:
Makaronesia
Truede arter
For Kapp Verde ble det i 1996 utarbeidet en nasjonal rødliste. Den viser alvorlig degradering av det biologiske mangfoldet. Følgende andeler av artene er truet: 26 prosent av blomsterplanter, 40 prosent av moser, 65 prosent av karsporeplanter, 29 prosent av lav, 47 prosent av fugler, 25 prosent av landlevende krypdyr, 64 prosent av biller, 57 prosent av edderkoppdyr og 59 prosent av landlevende bløtdyr. Publikasjonen er delvis foreldet på grunn av økt kunnskap og endringer i artenes status. En positiv utvikling er at bestanden av den endemiske rasolerke (Alauda razae) har økt fra 92 eksemplarer i 1998 til 855 i november 2015.
Graaff-Reinet
Marthinus Prinsloo, lederen for republikanerne i 1795, gjorde igjen opprør i 1799, men overgav seg i april. Prinsloo og nitten andre ble fengslet i borgen i Cape Town. Etter rettssaken ble Prinsloo og en annen kommandant dømt til døden og andre til utvisning. Dommene ble ikke gjennomført og fangene satt fri i 1803 da Kapp ble gitt tilbake til Nederlandene.
Der var et annet opprør i Graaf Reinet i 1801, men på grunn av forsonende tiltak fra general Francis Dundas som var fungerende guvernør i Kapp, senket roen seg raskt. Det var dette distriktet hvor en republikansk regjering i Sør–Afrika først ble proklamert som førte til et stort antall voortrekkere i 1835–42.
Harald Øhrn
Harald Øhrn (født 3. september 1954) er en norsk musiker, først og fremst kjent som bassist i The Aller Værste!. Før dette var han medlem av Johnny Banan Band, og kort tid etter at The Aller Værste! var oppløst, ga Øhrn ut plata Stilleben, samtidig som han spilte i bandene Jikk-Jak-Jennik og Hardyguttene. Han har siden spilt med blant andre The Beste og Ratataboo!.
Strømbråten kapell
Strømbråten kapell er et kapell med kirkegård i Son i Akershus (Viken fylke). Det hører til Søndre Follo prosti.
Teddybjörnen Fredriksson
Sangen synges ofte i Sveriges barnehager og grunnskoler, og har flere ganger blitt stemt frem som den mest populære barnevisa.
Fusilli
Fusilli er en type pasta. Den kan også kalles eliche, tortiglioni eller spirali.
Pierre Frapperie
Han ankom Amoy i Kina den 29. juli 1699, og kom året etter til keiserhoffet i Beijing for å virke som farmasøyt og lege. I sin tid der døpte han et barnebarn til Kangxi-keiseren.
Goff-Gratch-ligningen
Historie
Ligningen er kalt opp etter forfatterne av den opprinnelige vitenskapelige artikkelen som beskrev hvordan en kunne regne ut mettingsvanndamptrykket over en fri vannflate som en funksjon av temperatur (Goff og Gratch, 1946). Goff (1957) utbedret senere formelen, og i 1988 ble den anbefalt til bruk av World Meteorological Organization, med videre utbedring i 2000.
Edyta Górniak
Edyta vil gi ut sitt femte studioalbum våren 2012. De gjør reklame for albumet med singelen «Teraz – tu» (nå – her), som ble utgitt i januar 2011.
Italias geografi
Italia ligger helt sør i Europa, omgitt av hav på tre kanter. Landet grenser i Nord til Østerrike, Frankrike, Slovenia og Sveits. I tillegg ligger San Marino og Vatikanstaten som enklaver inne i landet. Øst for Italia ligger Adriaterhavet og det Joniske hav, i sør og sørvest Middelhavet og i vest Tyrrenhavet.
Topografi
Fjellkjeden Appenninene utgjør ryggraden i Italia, og den strekker seg nordvestover til den møter Alpene. I nord former den en bue som skaper en grense til resten av det europeiske kontinentet. I dette området finnes også den store Posletten som dreneres av Italias lengste elv, den 652 km lange Po.
Cowboy-Laila
Nygjerdet mottok i 2002 Bygdesnadderprisen av Nordbygdarevyen, som har omtalt henne i de fleste oppsetningene de hadde hatt i 10 år. Samme året, i desember 2002, kunngjorde Nygjerdet at hun var ferdig med livet som kjendis etter å ha vært i alle medier siden 1979. Hun ville si nei til alle henvendelser fra journalister og følte at ringen var sluttet. I 2004 kom en plateinnspilling og konserter med bandet Cowboy-Laila og Ungkara. Hennes siste utgivelse, Sigøyner Cowboy kom i 2005. Nygjerdet er sjøl av sigøynerslekt og den siste platen hennes handler om hvordan taterne og sigøynerne har blitt tråkket på i mange år.
Spikkestad
Togforbindelsen til Drammen og Oslo var viktig for utviklingen av Spikkestad som tettsted på slutten av 1800-tallet, og la grunnlaget for etablering av industri og næringsvirksomhet på stedet. Spikestad teglverk ble etablert på nordsiden av togstasjonen i 1897, og flere etableringer kom i årene som fulgte. Ved åpningen av stasjonsbygget i 1913 var både samfunnshus, bedehus, skole, meieri, butikk og kafe på plass ved stasjonen.
I kjøreavstand ligger Spikkestad 8 km øst for Lierstranda, 12 km øst for Drammen sentrum, 19 km sørvest for Asker sentrum, og 40 km sørvest for Oslo sentrum. Spikkestad ligger ved europavei 134, som går mellom E18 i Lier og E6 i Frogn. Den gamle veien til Spikkestad er Spikkestadveien, som i dag går fra Hurumveien øst for Slemmestadveien via Røyken stasjon og Åsåker.
Det indiske tallsystemet
Uttrykkene crore og lakh er utbredt brukt i indisk engelsk.
Filipstad kommune
Eksterne lenker
ᕕᓕᑉᔅᑕᑦ
Napoleonskrigene
Oversikt
Storbritannia avsluttet Amiens-traktaten og erklærte Frankrike krig i mai 1803. Blant årsakene var Napoleons endringer i det internasjonale systemet i Vest-Europa, spesielt i Sveits, Tyskland, Italia og Nederland. Historikeren Frederick Kagan hevder at Storbritannia ble irritert særskilt over Napoleons krav om kontroll over Sveits. Videre følte briter seg fornærmet da Napoleon uttalte at deres land ikke fortjente noen stemme i europeiske anliggender, selv om kong Georg III var en kurfyrste for Det tysk-romerske rike. Russland bestemte på sin side at intervensjonen i Sveits indikerte at Napoleon ikke var ute etter en fredelig løsning med de andre europeiske statene.
Napoleons fall 1812–1815
I 1814 ble krigen ført inn på fransk territorium. Sørfra rykket briter og spanjoler frem over Pyreneene. Utenfor Paris' porter forsvarte Napoleon seg med sin siste tropper i en desperat kamp, men ble til slutt tvunget til å se nederlaget i øynene. Den 31. mars 1814 marsjerte de allierte med tsar Alexander i spissen inn i Paris, og den 6. april abdiserte Napoleon i Fontainebleau. Napoleon ble landsforvist til øya Elba utenfor Italias kyst.
Bakgrunn
Danmark-Norge var sammen med Portugal de siste nøytrale statene i Europa. Nøytraliteten var en fordel, fordi Danmark-Norge fikk gode handelsbetingelser og den norske eksporten økte. Storbritannia forsøkte å avgrense den nøytrale handelen med Frankrike, mens Danmark-Norge lot franske kapere bruke norske havner som baser for angrep på britiske handelsskip. Dette førte selvsagt til misnøye hos britene. I desember 1800 dannet den dansk-norske regenten, kronprins Frederik (fra 1808 kong Frederik VI av Danmark og Norge) et væpnet nøytralitetsforbund med Russland og Sverige. Dette førte til at britene våren 1801 sendte en ny flåtestyrke mot Danmark, der de nedkjempet den dansk-norske flåten i slaget på Københavns red. Etter dette gikk nøytralitetsforbundet i oppløsning, og kronprinsen oppgav alt som kunne provosere britene. Fra 1805 oppholdt kronprinsen seg i Kiel, der den danske hæren var på grensevakt for å opprettholde nøytraliteten.
Minnesmerker i Norge
Det finnes flere minnesmerker i Norge over menn som deltok i Napoleonskrigene. På Refsnes i Rissa ble det i 1914 satt opp en bauta til minne om menn fra Stjørna som deltok i Napoleonskrigene 1801–1814.
Agave
Agave er ei slekt med sukkulente planter i aspargesfamilien.
Arhopalus ferus
Utbredelse
Arten er utbredt i det østlige Europa, Midtøsten og Sibir. I Norden finnes den på Vestjylland i Danmark, det er også spredte, mest gamle, funn fra resten av Danmark og det sørlige Sverige, men ingen fra Norge.
K-pop
K-pop er en forkortelse for Korean pop, dvs. popmusikk med sterk tilknytning til Sør-Korea. Begrepet er diffust, for selv om majoriteten av musikkproduksjonen foregår i Sør-Korea, og de fleste artistene har et koreansk opphav, produseres mye av de største artistenes musikk utenfor landet. I tillegg er store deler av kjernepublikumet ikke-koreanske. De store underholdningsselskapene anerkjenner dette og produserer derfor noen av de samme K-pop-låtene på andre språk, inkludert japansk, mandarin og engelsk.
Piercingstiler
Crayfish-piercing
Crayfish-piercing er en type monroe der det er tatt to piercinger høyt oppe ved siden av nesevingene på hver side over overleppen. Navnet kommer fra det engelske crayfish (kreps), siden piercingen ligner litt på antennene på krepsen.
Kamtsjatka kraj
Kamtsjatka kraj (russisk: Камча́тский край) er en kraj (føderalt subjekt) i Russland. Den ble opprettet 1. juli 2007 som følge av sammenslåingen av Kamtsjatka oblast og Korjak autonome okrug, etter en folkeavstemning 23. oktober 2005. Det administrative senteret er Petropavlovsk-Kamtsjatskij. Den autonome okrugen opprettholder sin status som administrativ del av krajen, under navnet Korjak okrug. I henhold til folketellingen i 2010 var befolkningen 322 079.
Paavo Puurunen
Puurunen debuterte i verdenscupen i 1995/96-sesongen. Den beste sammenlagtplasseringen er fra 1997/98-sesongen, da han ble nummer 13. Han vant sitt eneste verdenscuprenn i Pokljuka i 2001, i selveste verdensmesterskapet, på 20 km.
Jean-Baptiste Jacques
Han ankom Kanton i 1722 og dro straks til Beijing. Senere virket han i Hankou og i Kanton.
Levi Henriksen
Som vokalist og låtskriver i Levi Henriksen & Babylon Badlands har han gitt ut tre kritikerroste album: Det beste bandet i himmelen i 2016, Verden av i går 2017 og De utålmodige av hjertet i 2019.
Edvardiansk tid
Dronning Victorias død i januar 1901 markerte begynnelsen på et nytt århundre og slutten på viktoriansk tid. Mens Victoria hadde unngått samfunnet, var Edvard en leder av sosietetseliten som, preget av sine reiser, satte en stil påvirket av kunst og mote fra kontinentets Europa. Perioden bærer også preg av store forandringer innen politikken, fordi deler av samfunnet som tidligere hadde blitt ekskludert fra makta, slik som arbeidere og kvinner, nå fikk en viktigere rolle.
Alexandre Cazalez
Alexandre Cazalez eller Deng Lishan, Dong Xisheng (født 27. september 1672 i Aquitaine i Frankrike, død 1719 i Pondichéry i India) var en katolsk misjonær tilhørende jesuittordenen som virket i Kina og i India.
Wilhelm Peters
Han fikk i årene 1867–1870 undervisning hos tegnelærer David Arnesen, og plass på J.F. Eckersbergs Malerskole i Christiania (Peters 1914, s. 13). Han ble tidlig illustratør, og ble oppdaget av kong Karl IV som fikk ham sendt til Kungliga Konsthögskolan i Stockholm sammen med medstudenten Axel Ender. Etter studiene i Sverige reiste han til Roma, og studerte under Antonio Piccinni fra 1873 til 1876. Gjennom stipender fikk han anledning til å reise mye, både i Norge og i andre land.
Mågelibanen
Historie
Mågelibanen ble bygget i 1911–1912 av Tyssefaldene AS for transport av anleggsfolk og utstyr til fjells i forbindelse med kraftutbyggingen av Bersåvassdraget i Tyssedalsfjellene. Banen ble senere brukt av selskapet ved tilsyn og vedlikehold av anleggene og i forbindelse med senere kraftutbygginger i samme fjellområde.
Oppgradering
I forbindelse med Tyssefaldenes 50-årsjubileum i 1956 ble banen oppgradert og gitt som folkegave til Tyssedals innbyggere. Da banen ble tillatt for offentlig personbefordring, fikk allmennheten lettere tilgang til de attraktive friluftsområdene ved Hardangervidda.
Trenette
Trenette serveres tradisjonelt særlig med den rikholdige grønne sausen pesto alla genovese, og retten kalles da trenette al pesto. Ofte er da medtatt poteter og grønne bønner som er kokt i det samme vannet.
Lydia Opøien
Lydia Marie Opøien (født 4. november 1894 i Trondheim, død 24. november 1961 i Oslo) var en norsk skuespiller.
Hun var gift med advokat Adam Hjorth i hans andre ekteskap.
Arvika kommune
Arvika kommune er en kommune i Värmlands län i landskapet Värmland i Sverige. Kommunens administrasjonssenter ligger i Arvika.
Fauske bygdetun
Den eldste delen av museets samlinger inneholder flere av de eldste telegraf- og telefonapparatene som finnes, bl.a. en L.M. Ericsson & Co fra 1880. Museet har også en stor samling tekstiler fra perioden 1800–1930.
På museumsområdet har kunstneren Per Barclay brukt fauskemarmoren i utformingen av «Uten tittel», som er Fauskes del av Skulpturlandskap Nordland; verket forandrer seg med flo og fjære.
Carel Fabritius
Rundt 1643 eller 1644 begynte Fabritius i lære hos Rembrandt i Amsterdam. En del år etter må han ha flyttet til Delft hvor han i 1652 ble medlem av Sint-Lucasgildet.
En herre med bart
Handling
Til slutt kommer flyttefolkene for å bære ut møblene ut fra Grongs hjem. Fru Grong kommer på besøk og blir henrykt når hun ser at ektemannen har anlagt bart. Ekteparet minnes da de først traff hverandre og danser til et grammofonopptak av «Den lille bueskytter». Kjærligheten vekkes til live på nytt. Filmen avsluttes med at Grong ber flyttefolkene om å gå inn med møblene igjen.
Dagfinn Høybråten
Dagfinn Høybråten (født 2. desember 1957 i Oslo) er en norsk politiker (KrF). Han var leder i Kristelig Folkeparti 2004–2011. Han var også parlamentarisk leder fra 2005, da han ble innvalgt på Stortinget fra Rogaland. Han var visepresident i Stortinget fra 2011 til 2013. Høybråten hadde permisjon fra mars 2013 og ut stortingsperioden for å tiltre som generalsekretær i Nordisk ministerråd. Han har vært styremedlem i det internasjonale vaksinefondet GAVI Alliance siden 2006 og styreleder i perioden fra 2010 til 2015.
Vaksinealliansen Gavi
I 2015 viste ny statistikk at Gavi har bidratt til å vaksinere en halv milliard barn og å redde sju millioner liv siden organisasjonen ble etablert. I løpet av Høybråtens tid som styreleder hadde vaksinealliansen Gavi to store ressursmobiliseringskampanjer for å finansiere det globale vaksinearbeidet. Både i London 2011 og i Berlin 2015 overoppfylte giverne målsettingene, og vaksinealliansen Gavi fikk inn henholdsvis 4,3 og 7,539 milliarder USD.
Swellendam
Swellendam ligger langs N2, omtrent 220 km fra både Cape Town og George.
Sibyllens orakler
Sibyllers spådommer var viktige i romersk religion, men «denne type stoff ble også tidlig hentet inn i jødisk og kristen tradisjon.» Teksten er holdt i jeg-form hvor sibyllen fører ordet, og er tematisk springende. Den forteller om ting som har skjedd, og om ting som skal skje. Her finnes både profetiske domsord og varsler om endetiden, og håp om frelse.
Macroleptura thoracica
Macroleptura thoracica er en av blomsterbukkene (Lepturinae), en bille som tilhører trebukkene (Cerambycidae). Denne arten, som er den eneste i slekten Macroleptura, er bare funnet i Finland i Norden.
Downs syndrom
Nøkkeltall
Mennesker med Downs syndrom har vanligvis psykisk utviklingshemming som rangerer mellom mild (IQ 50–70) og moderat (IQ 35–50). Det har vist seg at den sjeldne «mosaikk»-typen scorer 10-30 poeng høyere.
Verdidebatten
I hovedsak er mennesker med Downs syndrom, foreldre, foreldreforeninger og interesseforeninger for mennesker med Downs syndrom, og funksjonshemmede generelt, sterkt imot muligheten til å fjerne fostre når de har en funksjonshemning som Downs syndrom.
Argumentene går blant annet ut på at det er diskriminerende at det finnes to ulike lovvern når det gjelder provosert abort; ett for «friske» fostre (abortmulighet inntil 12. svangerskapsuke, begrunnet i hensynet til fosteret), og et annet når det gjelder fostre med blant annet Downs syndrom (abortmulighet utover 12.uke, uten hensyn til fosteret). Dette synet bygger på at alle mennesker har lik verdi, og at menneskeverdet må settes høyere enn i dag, og at en selektiv abortmulighet rangerer menneskers egenverdi og strider i mot menneskeverd.
Canadas Grand Prix 2006
Kvalifisering
Noter til tabellen:
Et Norge i krig
Nedleggelse
Etter bare noen få sendinger måtte Et Norge i Krig avsluttes. Grunnen var at kanalen mente innholdet var for sterkt. Radiosjef i NRK på tidspunktet, Nils Heldal, gav beskjeden om at programmet skulle tas av luften, en avgjørelse som ble tatt av kringkastingssjef John G. Bernander. Det ble ikke kjent før flere år etterpå at det var Bernander som gav ordren om å stoppe programmet.
Aïr
Aïr (alternativt Aïrmassivet, Aïrfjellene eller Azbine) er et triangulært fjellmassiv i Saharaørkenen og ligger i departementet Agadez i det nordlige Niger, nordøst for byen Agadez, som er områdets viktigste by. Massivet reiser seg mer enn 1 830 meter, og den høyeste toppen er Idoukal-en-Taghès på 2 022 meter over havet. I regntiden fra august til oktober oppstår i fjellene bekker og floder som gir vann til skogkledde daler, beiteland og lavere beliggende oaser.
Fylkesvei 3696
Fylkesvei 3696 går mellom Østerholt og Holte i Gjerstad kommune. Veien er 595 meter lang.
Bjørndal
Idrett
Bjørndal preges av mye utbygging og har et veldig godt idrettsmiljø. Bjørndal IF har mye utstyr som kan disponeres gratis av barn og ungdom som vil låne. Idrettsparken består av klubbhus, tre grusbaner, kunstgressbane, tennisbaner, gressbaner, ski hopp og akebakke/halfpipe.
Massakren på Lod lufthavn
Massakren på Lod lufthavn var et terrorangrep den 30. mai 1972 på Lod lufthavn,  det som idag er Ben Gurion internasjonale lufthavn i Israel. Tre medlemmer av Den japanske røde armé utførte angrepet på vegne av Folkefronten for Palestinas frigjøring (PFLP). Lufthavnens sikkerhetsvakter var fokusert på muligheten for et palestinsk angrep, og ble derfor overrumplet av de japanske selvmordsterroristene; Kozo Okamoto, Tsuyoshi Okudaira og Yasuyuki Yasuda, som alle hadde fått opplæring i Baalbek i Libanon.
Beskrivelse
Attentatsmennene kom til lufthavnen ombord et Air France-fly fra Paris via Roma. Medlemmene av gruppen hadde med seg fiolinkasser med avsagde tsjekkoslovakiske automatgeværer av typen Samopal vz. 58, og håndgranater.
To av terroristene ble drept, mens Kōzō Okamoto ble tatt til fange etter å ha blitt såret.
Israelsk reaksjon
Som reaksjon på angrepet ble PFLPs talsmann Ghassan Kanafani drept i Beirut av Mossad noen få uker senere. Mossad-agenter hadde rigget en bombe i hans bil, og den eksploderte idet han bred nøkkrelren om i tenningen. Kanafanis 17 år gamle niese ble også drept i eksplosjonen.
Boksing under Panamerikanske leker 1951
Boksing under Panamerikanske leker 1951 ble arrangert i Buenos Aires i Argentina fra 25. februar til 8. mars 1951. Det var totalt 8 vektklasser og Argentina ble beste nasjon, de vant alle åtte gullmedaljene.
Edson Braafheid
Edson René Braafheid (født 8. april 1983) er en surinamskfødt nederlandsk fotballspiller som spiller for den amerikanske klubben Austin Bold FC.
Øystein Erlendsson
Liv
Øystein fikk sin første høyere utdannelse i Nidaros av biskop Simon, og studerte utenlands fra omtrent 1140. Det er mulig at han studerte i Lincoln i England, men det er mer sannsynlig at han studerte i Paris i augustinerordenens nye kloster St. Victor. Han valgte «Augustinus» som den latinske formen for navnet sitt, men også navnet «Oistanus» ble benyttet.
På 1170-tallet måtte Øystein utstede et brev, der han lyste i bann alle kvinnerøvere i sitt erkebispedømme, men også refset de kvinnene som lokket til seg medsøstre for å drikke dem fulle og få dem om bord på skip med kurs for Island, der det var underskudd på kvinner. Kvinnerov må ha vært et merkbart problem i samtiden når erkebiskopen engasjerte seg i det.
Den første kongekroning i Norden
Erkebiskop Øystein kronet gutten i Bergen, sensommeren 1163 eller kanskje i 1164, under stor praktutfoldelse og med en pavelig utsending fra Roma, Stefanus, som vitne. Stefanus' oppdrag var trolig å styrke forbindelsen mellom Alexander III og Norge under paveskismaet, kanskje hadde han også ærend i anledning opprettelsen av det svenske erkesetet i 1164. Kongekroningen av Magnus Erlingsson var den første i Norden som som ble velsignet av pavekirken, som dermed sikret seg viktige garantier i kroningseden. I denne svor Magnus troskap og lydighet mot romerkirken, dvs. pave Alexander og hans etterfølgere, og tok dermed parti mot Fredrik Barbarossas motpave Victor IV som ble støttet av kong Valdemar av Danmark. Erling Skakke og tolv lendmenn skal ha vært mededsmenn for den umyndige Magnus, mens Stefanus mottok eden på pavens vegne. Kongegjerningen var nå definert som et guddommelig embete som forpliktet kongen til å opptre som rex justus, en rettferdig konge underlagt en overnasjonalt ledet kirke.
Star Trek: The Motion Picture
Opprinnelse
Flere større forandringer i forhold til manuset fra pilotepisoden inkluderer: scener hvor Kirk prøver å rekruttere McCoy i en park i San Francisco, en konferanse hvor admiralene diskuterer faren, løytnant Xon, ødeleggelsen av skipet «Aswan», en invasjon av mekaniske sonder på «Enterprise», scener hvor Ilia-sonden prøver å forføre Kirk og Sulu, scener hvor Kirk og Ilia-sonden drar ned til San Francisco for å se på film fra NASAs Voyager-program hos Stjerneflåten.
Produksjon
Bob Collins, regissøren av den kansellerte pilotepisoden, skulle i et kort tidsrom regissere filmen. Paramount bestemte seg for at de ville ha en berømt regissør og hyrte derfor inn Robert Wise som tok over som regissør.
Delen av filmen hvor Spock går inn i V'Ger alene ble filmet i juni 1979 av Trumbull, som både skrev og regisserte sekvensen. Den opprinnelige sekvensen hvor Spock og Kirk går inn i V'Gers minnekjerne hadde tidligere blitt forkastet fordi det ble fastslått at den fikk filmen til å stoppe opp og at nesten hele effektbudsjettet ville ha gått med til effektene og til å fjerne trådene.
Mye av opptaksutstyret som ble brukt til å lage lydeffektene var på denne tiden veldig avansert. De brukte blant annet Advanced Digital Synthesizer 11, som var laget av Con Brio, Inc.. Filmen ga de mye publisitet og den ble brukt til å reklamere for synthesizeren.
Kritikk
Filmen blir ofte sett på som en skuffelse på grunn av dårlig flyt og fokus på spesialeffekter istedenfor historien og personene. Andre anser som en av de beste Star Trek-filmene og den filmen som nærmest gjenspeiler Roddenberys visjon for fremtiden.
Time Magazine ga filmen en negativ omtale hvor de kritiserte tregheten og at den fokuserte på effekter. En omtale av BBC sier at filmen var en fiasko. James Berardinell, som anmeldte filmen i 1996, brukte de samme kritikkene og skrev også at den var for lik Star Trek-episoden The Changeling. Han mente dog at begynnelsen og slutten av filmen var bra.
Aleksander Nevskij-ordenen
Aleksander Nevskij-ordenen (russisk: Орден Александра Невского) er en russisk orden. Ordenen finnes både som en keiserlig orden, som en sovjetisk orden og som en orden i Den russiske føderasjon.
Sovjetunionen: Aleksander Nevskij-ordenen
Aleksander Nevskij-ordenen ble innstiftet som en sovjetisk militær utmerkelse 29. juli 1942. Ordenen fikk en klasse. Den ble tildelt offiserer i Den røde armé og i Sovjetunionens luftvåpen for personlig mot og lederskap i strid.
Tildeling
Aleksander Nevskij-ordenen ble tildelt i stort antall for militær innsats under den andre verdenskrig. Også militæravdelinger ble hedret med ordenen. Aleksander Nevskij-ordenen ble også tildelt utlendinger.
Storbritannia under Sommer-OL 1968
Storbritannia under Sommer-OL 1968. 225 sportsutøvere fra Storbritannia deltok i 16 sporter under Sommer-OL 1968 i Mexico by. De kom på tiendeplass med fem gull-, fem sølv- og tre bronsemedaljer. Friidrettsutøveren Lynn Davies var landets flaggbærer under åpningsseremonien.
Ingeborgrud kirke
Bårehuset
Ved kirken ble det oppført et bårehus i 1924. I 1990 ble det oppført et nytt bårehus, mens det gamle ble tatt i bruk som lager. I 2010 meldte menighetsbladet at det gamle bårehuset ble pusset opp for å tas i bruk som kirkestue. I 2011 var kirkestuen tatt i bruk.
Conspiracy
Sporliste
Alle tekster av King Diamond
Kahramanmaraş (provins)
Distrikter
Provinsen Kahramanmaraş består av sju distrikter:
Franz Anton Mesmer
Magnetismeforskning
I 1775 fremførte Mesmer sin vurdering for Münchens vitenskapsakademi om de eksorsismer som presten og troshelbrederen Johann Joseph Gassner (1727–1779) hadde bedrevet. Mesmer mente at Gassner var oppriktig i sin overnevisning, men at i den grad hans helbredelser fungerte, så skyldtes det for det meste «animalmagnetisme». Denne konfrontasjonen mellom Mesmers sekulære ideer og Gassners religiøse tro representerte slutten på Gassners virke, men samtidig - ifølge Henri Ellenberger - til fremveksten av dynamisk psykiatri.
Nasji
Det offisielle formålet for bevegelsen, ifølge Pravda, var å jobbe mot en påstått økende innflytelse av nazisme i Russland, og å møte skinheads i gateslagsmål hvis nødvendig. Den russiske opposisjonen har gjentatte ganger beskyldt Nasji for å angripe opposisjonsmedlemmer.
Svømming under Sommer-OL 2008 – 100 meter fri menn
Rekorder
Før denne konkurransen, var de eksisterende verdens- og olympiske rekorder som følger:
Følgende verdens- og olympiske rekorder ble satt under konkurransene:
Fylkesvei 3466
Frem til 2019 hadde veien betegnelsen fylkesvei 103 (Aust-Agder).
Trefoldighetskirken (Arendal)
Bygningen
Trefoldighetskirken er oppført i teglstein. Den er i prinsippet en langkirke med tverrskip, men både hovedskip og tverrskip er relativt korte, noe som gjør at bygningskroppen fremstår som kompakt. Likeså har koret liten dybde og med avsneiede hjørner i overgangen til skipet. Kirken fremstår derfor som et forsøk på sammensmeltning av tre plantyper: korskirke, langkirke og sentralkirke. Kirken har 1 200 sitteplasser og er den største i Aust-Agder fylke. Den er også hovedkirke for Arendal prosti.
Klokker
Kirken hadde opprinnelig tre kirkeklokker. De var opprinnelig tiltenkt å være i bronse, men på grunn av den økonomiske situasjonen etter Arendalskrakket, ble de bestilt i stål. Leverandør var det tyske selskapet Bochumer Verein für Bergbau und Gusstahlfabrikation i Westfalen. De ble stemt i e, giss og h etter forslag fra organist A. Th. Olsen. Det ble også bestilt en 963 kilo tung klokkestol med rullelager.
Defence Equipment and Support
Defence Equipment and Support (DE&S) er en etat under det britiske Forsvarsministeriet med ansvar for innkjøp og materiellstøtte til forsvaret. Etaten ble opprettet 2. april 2007 gjennom en sammenslåing av Defence Procurement Agency (DPA) og Defence Logistics Organisation (DLO). DE&S har omkring 30 000 ansatte; av disse er 23 prosent militære og 77 prosent sivile. Hovedkontoret ligger i Bristol. Etaten har et budsjett på 16 milliarder pund, som utgjør 43 prosent av forsvarsbudsjettet.
Slaget om Monte Cassino
Første angrep: X Korps til venstre, 17. januar
Det første angrepet ble gjennomført 17. januar. Nær kysten var X korps (56. og 5. divisjon) tvunget til å krysse Garigliano (etterfulgt av den britiske 46. divisjon to dager senere til høyre) som førte til at general Frido von Senger, kommandant for det tyske XIV Panzerkorps og ansvarlig for Gustavforsvarene på den sørvestlige halvdelen av linjen, ble alvorlig bekymret med hensyn til om evnen til den tyske 94. infanteridivisjon var sterk nok til at de kunne klare å holde linjen. Kesselring svarte på Sengers bekymringer med å gi ordre om at den tyske 29. og 90. infanteridivisjoner. Den lette 90. Panzer Grenadier divisjoner fra området rundt Roma skulle settes inn som forsterkninger. Det er spekulert rundt hva som hadde blitt utfallet hvis X Korps hadde hatt reserver tilgjengelige til å for å utnytte sin framgang og satt inn ett avgjørende gjennombrudd. Korpset selv hadde ikke de ekstra mannskapene, men det kunne ha forandret hovedlinjene i slagplanen og avsluttet eller modifisert hovedangrepet til Andre korps for å gjøre mannskaper tilgjengelige til å kjempe i sør før de tyske forsterkningene var klare i posisjon. Samtidig som dette skjedde, klarte ikke 5. hærs hovedkvarter å vurdere svakhetene til de tyske posisjonene, så planen var uforandret. De to divisjonene fra Roma kom frem 21. januar, og stabiliserte de tyske posisjonene i sør. Men den allierte planen fungerte, i og med at Kesselrings reserver var blitt trukket sør fra Roma. De tre divisjonene i X Korps hadde tap på 4 000 mann under det første slaget.
Andre korps i fjellene nord for Cassino
Det ble nå 34. divisjons oppgave (som nå var forent med 142. Regiment fra 36. divisjon) å kjempe seg sørover langs de sammenhengende fjelltoppene mot høyderyggen som var skjæringspunktet i sørenden av det som var klosterklippen. De kunne så bryte seg ned i Liridalen bak Gustavlinjens forsvarere. Det var en veldig krevende rute, fjellene var steinete, strødd kampestein og kløfter. Å grave posisjoner i den steinete grunnen var ikke mulig og alle posisjoner var utsatte for fiendtlig ild fra omkringliggende høydene. Kløftene var ikke noe bedre alternativ, da de var bevokst med torneplanten gulltorn og dette førte til at det var vanskelig å bevege seg der, samtidig som dette ikke ga noen beskyttelse. Videre var kløftene minelagte og hadde feller og skjult piggtråd lagt ut av forsvarene. Tyskerne hadde hatt tre måneder til å forberede sine defensive posisjoner ved bruk av dynamitt, og lagring av ammunisjon og andre forsyninger. Det fantes ingen naturlig steder for ly, og været var vått og iskaldt.
Tilintetgjørelse av klosteret
Flere av de allierte kommandantene var stadig mer fiksert på Monte Cassinos store kloster. De var overbevist om at klosterbygningen ble brukt som en observasjonspost for tysk artilleri og at dette var den største hindringen for et gjennombruddet ved Gustavlinjen.
Etter bombingen
Pave Pius XII uttalte seg ikke etter bombeangrepet, mens hans «utenriksminister», kardinal Maglione, uttalte åpent til den ledende amerikanske diplomaten til Vatikanet, Harold Tittmann, at bombingen var «en enorm feiltakelse ... et utslag av stor tåpelighet».
Slaget
Det tredje slaget begynte 15. mars. Etter en bombardement med 1000 punds bomber med forsinkede tennsats som begynte kl 08.30 og varte i tre og en halv time, begynte newzealenderne en framrykking i ly av ild fra 746 artillerienheter.
Ettervirkninger
De tyske stillingene var også sterkt svekket, loggboken for det tyske XIV korps har notert den 23. mars at styrken langs fronten nå bestod av mellom 40 og 120 mann.
Scranton
Scranton er administrasjonssete for Lackawanna County. Scranton er Joe Bidens fødeby.
Den hvide slavehandels sidste offer
Handling
Greven der er snytt for sin slavepike, krever av slavehandlerne at de skaffer henne tilbake. Handlerne oppsøker da Bright på dennes klubb og bebreider ham høylytt for tyveriet av piken. Men like ved mennenes krangel sitter Faith tilfeldigvis også, og han overhører dem og fatter straks mistanke om at det kan være hans Edith de krangler om. I mellomtiden har Edith vekket kreolerinnens medlidenhet, så hun går med på å bringe et brev fra Edith til tanten. Edith skriver et brev hvor hun ber tanten få Faith til å komme seg til unnsetning. Men samtidig har slaveselgerne valgt å gå aktivt inn for å få piken tilbake og når kreolerinnen kommer ut med brevet blir hun overfalt av bandittene. Etter at de har lest brevet beslutter bandittene å slippe løs kreolerinnen, så hun kan varsko Faith – og så planlegger bandittene å stjele henne tilbake når Faith har gjort det harde arbeidet med å redde henne ut fra Brights hus. Og akkurat som planlagt observerer de kort etter Faith komme hastende, og litt seinere komme han ut med den stakkars piken. Raskt overfaller de ham, slår ham bevisstløs og tar piken. Kreolerinnen iler til og vekker Faith', som straks setter etter bandittene i en heseblesende biljakt, som ender med at Faiths'' bil eksploderer. Men samtidig som slavehandlerne kjører triumferende bort, har kreolerinnen resolutt sprunget opp bak bilen deres. Faith tvinger med sin pistol en annen bil til ennå engang å forfølge slavehandlerne. Han møter kreolerinnen som nå har sett hvor bandittene har ført Edith – til et "beryktet hus"! Han får varslet politiet, og etter noen flere forviklinger endelig befridd fortvilet Edith fra de rå bandittene. Faith lover nå han aldri vil forlate henne – et løfte hun gledelig tar imot.
NM i ishockey 1993
Sluttspill
Kvartfinaler: Pulje A Lillehammer - Storhamar       3-4(sd) Furuset - Lillehammer         3-1 Storhamar - Furuset           1-2(sd) Furuset         2   2  0  0   5- 2  4 Storhamar       2   1  0  1   5- 5  2 Lillehammer     2   0  0  2   4- 7  0 Pulje B Viking - Vålerenga            3-5 Stjernen - Viking             3-6 Vålerenga - Stjernen          5-2 Vålerenga       2   2  0  0  10- 5  4 Viking          2   1  0  1   9- 8  2 Stjernen        2   0  0  2   5-11  0 Semifinaler (best av tre): Furuset - Viking              2-1 Viking - Furuset              5-2 Furuset - Viking              4-0 Vålerenga - Storhamar         3-2 Storhamar - Vålerenga         3-2(sd) Vålerenga - Storhamar         4-3 Finale
Sven Oftedal
Kringsfangenskap
Etter tysk okkupasjon av Norge i 1940 førte et engasjement i motstandsbevegelsen til at Oftedal i 1941 ble arrestert og sendt til Grini fangeleir. Han ble løslatt, men ble arrestert igjen høsten 1942. I februar 1943 ble han sendt til fangeleiren Sachsenhausen nord for Berlin. Han kom dit som fange nummer 61451.
Minnekirken
Bakgrunn
Minnekirken ligger på 2614 N. Kedzie Boulevard i et område som er kjent for Chicago-beboere som Logan Square. Området er typisk for Chicagos North Side-område som er flerspråklig og flerkulturelt. I dag snakkes spansk i ulike dialekter som representerer ulike spanskspråklige kulturer. Minnekirken minner om fortiden da skandinaver utgjorde en stor del av befolkningen. I første del av 1900-tallet var det flere norskspråklige kirker i Logan Square-området og over 20 norske kirker i regionen. I dag er Minnekirken den siste gjenværende, norskspråklige kirke innenfor en radius av 650 kilometer.
Ū
Ū og ū (U med makron) er den 30. bokstaven i det latviske alfabetet, mellom u og v, den 29. i det litauiske alfabetet, mellom ų og v, og den 17. bokstaven i maori-alfabetet, mellom u og v. I alle tre representerer den en lang [u].
Liddeli gla
Liddeli gla er et musikkalbum utgitt av Terje Tysland i 2009. Det var da gått fem år siden hans forrige albumutgivelse.
Groenriviermond fyr
Groenriviermondfyr ble bygget i 1988 og er det siste tårnet som har blitt bygget i Sør-Afrika. Det 17 meter høye betongtårnet er malt gult med en horisontal svart stripe. Tårnets lys stammer fra det midlertidige tårnet ved Kapp Agulhas som tjenestegjorde fra 1968 til 1988.
VM i skiskyting 2003
12,5 km jaktstart
Dato: 16. mars 2003
4 x 6 km stafett
Dato: 20. mars 2003
Eivind Nielsen
Lærergjerning
I 1890 ble Nielsen ansatt i fast stilling som lærer i frihåndsklassen ved Den kongelige tegneskole, to år etter at han selv var ferdig som elev ved skolen. Han ble værende som lærer ved skolen i 44 år, fram til 1934. Her fikk han en lang rekke av anerkjente norske malere som elever, blant annet Henrik Sørensen.
Kunst og arbeid
Nielsens kunstsyn var forankret i det naturalistiske og figurative billede, og han var en erklært motstander av impresjonismen. Historiemaleriet hadde en dominerende plass hos Nielsen, og han er blitt karakterisert som den siste trofaste mot de norrøne gudene og barske vikinger. Men Nielsen malte både hverdagsmiljøer, interiører, portretter og landskapsbilder.
Bøker og illustrasjoner
Nielsen bidro med illustrasjoner til flere barneblad, blant annet Illustrert Tidende for Børn, Norsk Barneblad og Magne. Også de mange vittighetsbladene som hadde sin storhetstid fra århundreskiftet og fram til mellomkrigstiden fikk glede av Nielsens tegninger, blant annet  Tyrihans og Vikingen.
Sement
Ordet kommer fra latin caementum, «utilhogd stein (til byggearbeid)». I dagligtale er sement synonymt med portlandsement. Sement blir ofte også feilaktig brukt som navn på produktene betong eller mørtel, hvor sement riktignok er bindemiddelet. Sement blir i første rekke brukt til å fremstille betong og mørtel. Sement blir også brukt som injeksjonsmiddel i tunnelarbeid, og til å stabilisere og/eller solidifisere grunn. Det er også utviklet sement til bruk i oljebrønner.
GTK+
Plattformer
GTK+ ble opprinnelig laget for vindussystemet X, og dette er fortsatt verktøyets viktigste plattform. GTK+ kan brukes på UNIX (operativsystemene Solaris, HP-UX, Irix, AIX) og det Unix-liknende operativsystemet Linux.
Judolia cerambyciformis
Utseende
En middelsstor (7–12 mm), temmelig bred, svart trebukk, dekkvingene gule med svarte flekker. Arten har en karakteristisk, kort og bred kroppsform og er lett å kjenne. Antennene er nesten så lange som kroppen, ganske tynne. Hodet er forholdsvis stort og bredt. Pronotum er klokkeformet sett ovenfra, med litt uttrukne bakhjørner. Dekkvingene er korte og brede (ca. en og en tredjedel så lange som til sammen brede), gule, hver vinge med 3-4 svarte flekker. Beina er påfallende lange og slanke sammenlignet med den korte og brede kroppen.
Georg Winter
Fra 1987 trakk han seg tilbake fra ledelsen av familiebedriften og viet sin tid utelukkende til miljøvern. Samme år skrev han boken Das umweltbewusste Unternehmen (Miljøbevisst bedriftsledelse), som regnes som et standardverk innen miljøbevisst tenkning i bedrifter. I 1991 grunnla han Internationale Netzwerk für Umweltbewusstes Management, som 25 næringslivsorganisasjoner tilhører. Han mottok Umweltpreis der Bundesstiftung Umwelt i 1995.
Fra 2002 har Winter engasjert seg for organisasjonen Sustainable Management for All Local Leaders.
Fylkesvei 3480
Fylkesvei 3480 går mellom Dalane og Hagefjord kai på Borøya i Tvedestrand kommune.
Christopher Plummer
Bakgrunn
Plummer var fra tidlig av innrettet mot å utdanne seg til konsertpianist, men utviklet tidlig en stor interesse for teater og begynte å skuespille mens han studerte ved High School of Montreal. Han ble da inspirert blant annet av Laurence Oliviers film Henrik V (1944).
Ācamāpīchtli
Ācamāpīchtli (død 1395) var den første «stortaler» for Mexica av Tenochtitlan og grunnlegger av det aztekiske imperiet. Han ble leder av Tenochtitlan fra 1375, en posisjon som han holdt i nesten 20 år.
Burgos
Burgos er en spansk by i Kastilla-Leon (Castilla y León) og hovedstad i provinsen med samme navn. Den ligger 856 moh ved Pilegrimsleden til Santiago de Compostela og har i dag 170.000 innbyggere.
Torbjørn Gabrielsen
Torbjørn Gabrielsen (født 18. juli 1959 i Asker) er utdannet Mag Art i teatervitenskap ved Universitetet i Oslo. Han var teaterleder i Nordland fra 1988, teatersjef ved Nordland Teater 1993, og leder for Lofoten Teater og Teater NOR siden 1990.
Storbritannia under Sommer-OL 1972
Storbritannia under Sommer-OL 1972. 284 sportsutøvere, 210 menn og 74 kvinner fra Storbritannia deltok i atten sporter under Sommer-OL 1972 i München. De kom på tolvteplass med fire gull-, fem sølv- og ni bronsemedaljer. Rytteren David Broome var landets flaggbærer under åpningsseremonien.
Jim Doyle
I guvernørvalget i 2002 vant Doyle over motkandidaten Scott McCallum, den sittende guvernøren. Han ble da statens første guvernør fra Det demokratiske parti siden 1986.
Macks Ølbryggeri
🇵🇪 er Rune Lennart bryggeriets bryggmester.
Steppenwolf (band)
Steppenwolf er et canadisk/amerikansk rock'n'roll-band på 1960- og 1970-tallet. Bandet ble startet i Los Angeles i California i 1967. De tok navnet fra den tyske forfatteren Hermann Hesses roman Der Steppenwolf (Steppeulven) fra 1927. De opprinnelige medlemmene var John Kay (sang og gitar), Michael Monarch (gitar), Goldy McJohn (keyboards) og Jerry Edmounton (trommer). De er mest kjent for låtene «Born to Be Wild» og «Magic Carpet Ride», den første ble kjent gjennom filmen Easy Rider fra 1969 og skapte begrepet heavy metal gjennom sangens tekst som i andre verset nevner «I like smokin' lightening, heavy metal thunder». «Born to Be Wild» var gruppens tredje singel og gjorde dem til stjerner.
Senere samme året fikk gruppen sin andre store hit gjennom den mer pop-orienterte sangen «Magic Carpet Ride». De to albumene de ga ut dette året solgte godt.
Ellen DeGeneres
Biografi
Sommeren 2020 kom det frem flere opplysninger i pressen om at ansatte på showet følte seg trakassert og dårlig behandlet. Warner brothers satte så i gang en intern granskning.
Annelise Coberger
Hun oppnådde sin største triumf under OL 1992 i Albertville, der hun tok en overraskende sølvmedalje i slalåm, bare slått av østerrikske Petra Kronberger. Hun er dermed den første sportsutøveren fra New Zealand som har tatt medalje i olympiske vinterleker.
Tiryns
Stedet fikk en nedgang mot slutten av mykensk tid og var blitt fullstendig forlatt på den tiden den greske geografen Pausanias besøkte stedet på 100-tallet e.Kr. Det ble utgravd av Heinrich Schliemann i tidsrommet 1884–1885, og var deretter emne for pågående utgravninger av Det tyske arkeologiske institutt i Athen og Universitetet i Heidelberg.
Materialisten
Målsetting
Målsetningen fra grunnleggelsen i 1973 var å være et tidsskrift for debatt om marxismen, sett fra AKP(m-l) sitt perspektiv og med særlig brodd mot Kommunistisk Universitetslag. Etter at Kommunistisk Universitetslag gikk i oppløsning ble også Materialisten nedlagt, før tidsskriftet gjenoppstod i 1979 med en mer generell ambisjon om å være et marxistisk orientert tidsskrift. Frem til nedleggelsen beskrev utgiverne målsetningen som å være et tidsskrift for «alle som er intellektuelt nysgjerrige, som ønsker å lære og forstå mer, som er opptatt av fagkritikk og samfunnskritikk, av forskningens grunnlag og vilkår, også hvordan forskning kan bidra i kampen mot undertrykking og urettferdige samfunnsforhold». Tidsskriftet fokuserer også på «vitenskapsteoretiske tema og sentrale problemstillinger innen ulike fag, både humaniora, samfunnsvitenskap og naturvitenskap».
Tiryns
Utgravninger
Akropolis ble først utgravd av den tyske forskeren Friedrich Thiersch i 1831. I 1876 tolket kom Heinrich Schliemann til å tolke palasset i Tiryns som fra middelalderen og derfor ikke av interesse. Han kom nær på å ødelegge det for kunne grave dypere etter mykenske levninger. Imidlertid var den neste utgravningsperioden under ledelse av Wilhelm Dörpfeld fra Det tyske arkeologiske institutt og denne gangen ble ruinene korrekt forstått og undersøkt.
Virtual Control Program Interface
VCPI kunne bare kjøre programmer for DOS-utvidere, etter at MS-DOS (og beslektede systemer) ble startet i virtuell 8086 modus. Programmene CEMM, QUEMM og EMM386 fungerte som prosessorens kontroll-programmer i denne modus.
Svensk sekkepipe
Rørblad og stemming
Det rørbladet som brukes for å lage tonen i den svenske sekkepipen er et enkelt rørblad som har en tunge som vibrerer når lufttrykket i sekken er tilstrekkelig stort. Å stemme instrumentet er tidskrevende og relativt vanskelig ettersom det er manga parametrer å endra på rørbladet som kan føre til ulike egenskaper hos lyden. Rørbladets tunge brytes opp med et blad som stikkes vertikalt ned i røret. For å kunne gi fra seg lyd må tungen bøyes, enten med hjelp av varme eller med en tråd som stikkes inn under tungen. Hvor myet tungen bøyes opp påvirker instrumentets mensur, det vil si avstanden mellom høyeste og laveste tone. En kraftig oppbøyd tunge har en trangere mensur, låter sterkere og er samtidig mer tregblåst. Tungens tykkhet påvirker framfor alt tonen. En tynn tunge gir en svakere tone og et mer lettblåst instrument. Tungespissens vekt påvirker skalaens tonehøyde temmelig linjært. Dette utnyttes for å stemma opp eller ned hele skalaen. For å forhøye skalaen files litt av tungen bort; om skalaen må senkes brukes bivoks som vekt. Tungens lengde påvirker også mensuren; en kort tunge har trangere mensur, men slår lettere lokk enn en lang tunge. Til alle disse ulika variablene kommer også at instrumentet hele tiden påvirkes negativt av fukt fra luften som blir pustet inn i det. For å gjøre instrumentet mer lettstemt brukes i dag oftest planten kjemperør (Arundo donax) i stedet for fra planten takrør.
Psykonaut
Psykonaut er et nyord for en person som «reiser inn i sin egen psyke», ofte ved hjelp av transe, meditasjon, sansedeprivasjon, bruk av psykoaktive substanser (hovedsakelig psykedelika) eller andre metoder som fører til endrede bevissthetstilstander.
Yasodharapura
Yaśodharapura var Khmerrikets første hovedstad, bygget i området der Angkor skulle ligge noen hundreår senere. Byen ble bygget i kong Yasovarman Is regjeringstid (899–917) etter at palasset i den tidligere hovedstaden Rolous brant ned i maktkampen som fulgte etter den forrige kongens død, han fars.
Barnlig pietet
Konfucius selv skal ha ytret seg på følgende vis overfor sin disippel Zengzi:
Berømte er også De 24 eksempler på barnlig pietet (二十四孝) som beskriver hvordan barnlig pietet ble utøvet tidligere.
Víctor Valdés
Víctor Valdés Arribas (født 14. januar 1982) er en spansk tidligere fotballspiller.
Víctor Valdés er et resultat av Barcelonas ungdomsarbeid. Han slo gjennom i sesongen 2003/2004 da han henviste Rüştü Reçber til benken.
Manchester United
I oktober 2014 ble Valdés invitert av Manchester United FC for å trene og rehabilitere seg tilbake til kampform etter kneskaden han pådro seg hos Barcelona. I januar ble han tilbudt en kontrakt av hans tidligere manager Louis van Gaal, hvor han skrev under på en ett og et halvt års kontrakt som andremålvakt bak sin landsmann David de Gea. Han var sesongen 2015/16 utlånt til den belgiske klubben Standard Liège.
Grav
Det er tre gravtyper som er vanlig i Norge i dag: Kistegrav, urnegrav og anonym grav. Gravplass blir vanligvis tildelt for et begrenset antall år. For kjente personligheter har en alltid funnet særordninger. Komponisten Edvard Grieg og fru Nina har for eksempel fått sine graver i bergveggen under Troldhaugen.
Alette Dorothea Wergeland
Camilla sier om sin mor (kanskje med en liten snert): «… hun døde i Opfyldelsen af sit Kald». I Henriks diktning vil hun bli stående. Den er et monument over henne. Hun ble gravlagt på Eidsvoll kirkegård.
Loch Tay
Loch Tay (skotsk-gælisk Loch Tatha) er innsjø i det skotske høylandet i distriktet Perthshire.
Pauke
Pauke eller tympani er et slagverkinstrument som man kan spille toner på.
Pauken består av en metallgryte (oftest av kobber) med et trommeskinn av plast eller kalveskinn (eller geiteskinn) strukket over. Paukene har en pedal til å stramme og slakke skinnet, brukt til å stemme og til å lage forskjellig tonehøyde. For å lage lyd slår paukisten på skinnet med spesielle køller (paukestokker). En paukist kan ha mange ulike køller. De fleste er av filt, men de kan også være av tre. Jo bløtere køllene er, jo bløtere blir lyden.
Johan Nygaardsvolds regjering
Personer
Sentrale personer i eksil i Storbritannia:
Glenn Curtiss
Verdensrekorder
I 1903 satte han en verdensrekord for motorsykler, da han med en egenprodusert sykkel kjørte en mile med en snitthastighet på 103 km/t. I 1907 forbedret han rekorden, også denne gang med en selvlaget motorsykkel med en førtihesters V8-motor. Den nye rekorden lød på 219,31 km/t., noe som var ganske imponerende med tanke på at sykkelen ikke hadde bremser.
I august 1909 deltok Curtiss på et flystevne i Reims i Frankrike. Han fløy en 10 kilometer lang sløyfe i løpet av 16 minutter, og slo andremann, Louis Bleriot med seks sekunder. I 1910 vant han en pris på USD 10 000, satt opp av avisen New York World, da han fløy fra Albany (staten New Yorks hovedstad) til New York City på 2t 51 min. I desember samme år ble et annet av hans fly det første i verden til å ta av fra et skipsdekk. I januar 1911 var det samme flyet det første til å lande på et skip. Dette imponerte marinestaben nok til at US Navy bestilte sine første fly fra Curtiss. Marineflygerne fikk opplæring ved Curtiss sin egen flyskole ved hjembyen Hammondsport.
Etter den andre verdenskrig
I 1951 ble all flyproduksjon oppgitt på grunn av tomme ordrebøker, og flyfabrikkene solgt til North American Aviation (mest kjent for jagerflyene P-51 Mustang, F-86 Sabre og F-100 Super Sabre). Firmaet er imidlertid fortsatt aktivt innen andre områder, og var blant annet sterkt involvert i utviklingen av Wankelmotorer.
Dmitrij Medvedev
Privatliv
I 1996 fikk de en sønn.
Þjórsá
Thjórsá (Isl: «Þjórsá») er Islands lengste elv, med 230 km. Den ligger sør på Island.